ג'יג'י חדיד

ג'ילנה נוּרה "ג'יג'י" חדיד (באנגלית: Jelena Noura "Gigi" Hadid; נולדה ב-23 באפריל 1995) היא דוגמנית ואשת תקשורת אמריקאית. חדיד נולדה וגדלה בלוס אנג'לס שבארצות הברית, לאב פלסטיני-אמריקאי ולאם הולנדית-אמריקאית. אביה הוא מוחמד חדיד – יזם נדל"ן שנולד בנובמבר 1948 בנצרת שבישראל למשפחה מוסלמית. אמה היא יולנדה (לבית ואן דן הריק) – דוגמנית עבר שנולדה וגדלה בפפנדרכט שבהולנד למשפחה נוצרית. לחדיד אחות צעירה בשם בלה חדיד, אף היא דוגמנית, ואח צעיר בשם אנואר חדיד. יש לה גם שתי אחיות-למחצה הגדולות ממנה, מנישואיו הראשונים של אביה, ועוד חמש אחיות חורגות מאביה החורג. לאחר שהוריה התגרשו, נישאה אמה בשנית למפיק המוזיקלי הקנדי דייוויד פוסטר. ב-2015 הם התגרשו, וב-2016 שינתה יולנדה את שם משפחתה מפוסטר שוב לחדיד. ב-2014, התארס אביה מוחמד לשיבא ספאי, דוגמנית ואשת עסקים ילידת איראן. בשנת 2013 סיימה את לימודיה בתיכון מאליבו, שם הייתה קפטנית נבחרת הכדורעף ורוכבת סוסים תחרותית. לאחר סיום לימודיה בתיכון עברה לגור בניו יורק כדי להתמקד בלימודיה באוניברסיטה ובקריירת הדוגמנות. ב-2013 החלה חדיד ללמוד באוניברסיטת ניו סקול שבניו יורק. קריירת הדוגמנות של חדיד החלה בגיל שנתיים, אז גילה אותה פול מרציאנו ממותג ההלבשה "Guess". בשנת 2012 חידשה את עבודתה איתו, וכיכבה בשלושה קמפיינים של "Guess" החל משנת 2012. בשנים 2012–2016 היא השתתפה לסירוגין בתוכנית המציאות "עקרות הבית האמיתיות של בוורלי הילס", שבה מככבת אמה יולנדה. בפברואר 2014 השתתפה בשבוע האופנה בניו יורק ודגמנה עבור חברת האופנה "Desiguals". כיכבה על השערים של המגזינים "ווג", "Schön!", ו-"Teen Vogue". חדיד השתתפה בקליפ "Simplethings" שיצא במאי 2014. ב-15 ביולי 2014 כיכבה לצד השחקן והדוגמן פטריק שוורצנגר בקמפיין סתיו/חורף Eyewear של מעצב האופנה טום פורד. בין השנים 2014–2016 הצטלמה לגיליון בגדי הים של ספורטס אילוסטרייטד. ב-2015 הצטלמה ללוח השנה של פירלי, והשתתפה בתצוגה השנתית היוקרתית של ויקטוריה'ס סיקרט. כמו כן, השתתפה בקליפ "How Deep Is Your Love" של קלווין האריס, שיצא ביולי 2015. ב-28 בינואר 2016, שוחרר ליוטיוב הקליפ הראשון של זאין מאליק, בן זוגה של חדיד, ובו השתתפו שניהם יחדיו. בשנת 2016 חברה לחברת "ריבוק", בקמפיין אופנה להעצמה נשית. בשנת 2018 חברה חדיד לטומי הילפיגר, במטרה לשווק סדרת תלבושות, העונה לשם: "Gigi x tommy". בשנת 2015 החלה חדיד זוגיות עם הזמר הבריטי-מוסלמי זאין מאליק, שהיה חבר להקת ואן דיירקשן. בספטמבר 2020 נולדה לזוג בת משותפת, בפנסילבניה. באוקטובר 2021 פורסם שהשניים נפרדו. חדיד חשפה ב-2014 שהיא סובלת ממחלת השימוטו. ב-2017 השתתפו חדיד ואחותה בלה בהפגנה, ומחו על חרם הכניסה על המוסלמים שהטיל נשיא ארצות הברית דונלד טראמפ. לפני כן, אמרה אחותה בלה למגזין "פורטר" כי אביהם מוחמד תמיד התפלל עמן כמוסלמי. מדיה וקבצים בנושא ג'יג'י חדיד בוויקישיתוף אתר האינטרנט הרשמי של ג'יג'י חדיד (באנגלית) ג'יג'י חדיד, ברשת החברתית פייסבוק ג'יג'י חדיד, ברשת החברתית אקס (טוויטר) ג'יג'י חדיד, ברשת החברתית אינסטגרם ג'יג'י חדיד, ברשת החברתית טיקטוק שחר אטואן, הפנים היפות של הסכסוך: ג'יג'י חדיד היא הטופ מודל הפלסטינית הראשונה, באתר הארץ, 4 בספטמבר 2014. רעות חפץ-שוורץ, העולם על פי ג'יג'י: ראיון מיוחד עם הטופ-מודל המסוקרת ביותר השנה, באתר Xnet‏, 10 ביוני 2015 קבלו את ג'יג'י, באתר mako‏, 20 באוגוסט 2015 מיכל ישראלי, עדי עוז, נקודת הג'יג'י: ריאיון עם ג'יג'י חדיד, הדוגמנית המצליחה בעולם, באתר את, 29 בספטמבר 2016 טל לוין, עכבר העיר אונליין, מורידה את הכפפות: ג'יג'י חדיד כובשת את העולם, באתר הארץ, 21 באוקטובר 2016 סילבסטר סטאלון תובע טייקון יליד-נצרת, אתר ערוץ 7 (באנגלית); Unmasking the Mysterious Mohamed Hadid "לראות ולא להאמין: ככה נראית אמן החורגת של ג'יג'י ובלה חדיד | Fashion Forward | אופנה". fashionforward. Gigi Hadid on Instagram: “Our girl joined us earth-side this weekend and she’s already changed our world. So in love🥺💕”, Instagram (באנגלית) אחרי שהכה את אימה: ג'יג'י חדיד וזאין מאליק נפרדו, באתר וואלה, 29 באוקטובר 2021 "Gigi Hadid reveals she has a type of thyroid issue called Hashimoto's Disease". BBC. 9 בדצמבר 2016. ארכיון מ-11 בדצמבר 2016. נבדק ב-13 בדצמבר 2016. {{cite web}}: (עזרה) ג'יג'י ובלה בהפגנה נגד איסור הכניסה למוסלמים ראיון עם בלה חדיד ג'יג'י חדיד חוגגת את חג הקורבן